Vanjaar het nuwe uitdagings aan my gestel. Ek woon nou op Melkbos - alleen. Twee van my kinders en skoonseun is nou by die boerdery betrokke. Ek moes uit my huis skuif na 'n ongemaklike woonstel en het verkies om see toe te kom. Na 8 maande het ek die moeilike aanpassing gemaak, myself tuis gemaak en 'n nuwe naaldwerkkamer ingerig.
Om 'n plek vir elke ding te vind en elke ding op sy plek te kry is nog 'n proses. Ek het nuwe kaste in my naaldwerkkamer laat inbou. Ek wil nog rakke teen die mure laat oprig en ook werk blaaie vir my masjiene laat insit. My Simply Sixteen is ingeruil op die Amara en dit pas net-net in. Ek verskuif nog elke nou en dan iets en dit sal nog n rukkie neem voor alles in my Naaldwerkkamer heeltemal funksioneel is. Daar is nog n tafel wat moet uit en deur 'n "workbench" vervang moet word, wat nog op die plaas is. Daarvoor moet ek wag vir die regte geleentheid en hulp van my kinders.
Aangesien ek nou nader aan die Kaap is kan ek ook weer laslapklasse gee. Ek het 'n beginner klas asook 'n kursus waarin basiese eenhede gelas word, by Thimbles die laslap winkel in Durbanville aangebied.
Die tweede probleem is 'n doelwit en 'n plan is nie voldoende nie. Die plan moet meer detail bevat. Een kwilt 'n week gebeur nie van self nie. Ek het begin om vir myself te sê dat vir die handwerk projek waar aan ek werk ek daagliks een ster moet voltooi. So "ek is te moeg vanaand" is nie meer n geldige verskoning nie. As ek net eers aan die werk kom voltooi ek sommer twee so ek het al 'n mooi oes.
Verlede Donderdag het ek en Rita 'n klas in Villiersdorp by Marinda gaan bywoon en het ek tuis gekom met n nuwe projek in die begin stadium, 'n sak vol scrap lappe en 'n deur mekaar eetkamer tafel waarop ek alles afgepak het. Dit was die keerpunt.
'n Groot reg pak aksie het begin maar tussen deur het ek ook my detail plan in werking gestel. Die detail plan moet ek nog verder verfyn maar op die oomblik behels dit dat ek elke dag op die langarm masjien moet werk al is dit net vir 10 minute. Dit het reeds vrugte af gewerp want my Tribute to Sue is van die raam af en my volgende projek is op die raam gereed vir die eerste stiksels.
As ek dit nou reg kry om al drie goed op een dag te doen kan ek n kruis op die almanak trek. My doelwit is om elke dag so 'n kruis te kan trek om n aaneenlopende ketting te vorm. Na twee dae waarin ek reeds suksesvol is, het die volgende vir my duidelik geword. Dit help nie om 'n versugting te hê soos: Ek wil graag al my UFO's klaar maak nie. Dit help ook nie as dit 'n doelwit of selfs 'n plan word nie. Die plan het detail soos wanneer, hoe dikwels en wat, nodig.
My grootste prestasie in 2016 was nie kwilt verwant nie- ek het suksesvol net in n swembroek, swempet en brilletjie die 8,2 km vanaf Robben Eiland na Big Bay geswem. Die moeilikste swem van my lewe- ek was koud toe ek begin het, maar ek het dit voltooi. Tog is daar baie wat my swem en kwiltwerk gemeen het- beide is 'n meditasie, 'n delf in myself om beter dinge na vore te bring, 'n vasberadenheid wat uiteindelik voltooing/suksesse bring. Beide is ook vir my uiters genotvol, 'n passie wat my hele lewe rig.
Vir my is die sleutel tot sukses om doelwitte te stel en 'n onderliggende organisasie stelsel te hê wat dit moontlik maak om die doelwitte te bereik.
My hoof fokus vir my hand projek is om my La Paz te voltooi. Ek het die sterretjies sirkel vir die verskillende rossete die laaste paar maande gemaak. Dit gaan ek nou vaswerk en dan die rosette aan mekaar werk. Soos dikwels gebeur met projekte waaraan ek oor n tydperk werk is dat dele daarvan soek is. Die grootste deel van die projek is op die ontwerp muur, maar ek moet die ander dele by mekaar soek.
Nou dat ek gereed is om te blog is my kamera net weg. Ek soek al 'n week lank daarna. Ek het foto's met my selfoon geneem en gehoop...
Ek is saam met 'n hele klomp kwilters op 'n reis. Ons maak 'n kwilt wat Esther Aliu ontwerp het en gebaseer is op 'n histor...
Toe ek 30 jaar gelede begin Laslapwerk doen het, het 'n basiese kursus bestaan uit die maak van 6-12 blokke wat dan in 'n sampler s...